ຕາມຂ່າວ ຕ່າງປະເທດ, ກອງປະຊຸມ ວົງແຄບ ລັດຖະມົນຕີ ເສດຖະກິດ ອາຊຽນ ຄັ້ງທີ 22 (AEM Retreat -22) ແລະ ບັນດາ ກອງປະຊຸມ ກ່ຽວຂ້ອງ ໄດ້ໄຂຂຶ້ນ ລະຫວ່າງ ວັນທີ 2-3ມີນາ 2016 ຢູ່ ແຂວງຊຽງ ໃໝ່ ປະເທດ ໄທ ໂດຍມີ ບັນດາ ລັດຖະມົນຕີ ເສດຖະກິດ ຂອງ ປະເທດ ສະມາຊິກ ອາຊຽນ ແລະ ພາກສ່ວນທີ່ກ່ຽວຂ້ອງ ເຂົ້າຮ່ວມ ແນໃສ່ ແລກປ່ຽນ ທັດສະນະ, ການເອກະພາບ ກ່ຽວກັບ ກຳນົດທິດທາງ ຂະໜາດໃຫຍ່ ແລະ ບັນດາ ບຸລິມະສິດ ຮ່ວມມື ໃນຂົງເຂດ ເສດຖະກິດ ອາຊຽນ.
ກອງປະຊຸມຄັ້ງນີ້ ຈະປຶກສາຫາລື ກ່ຽວກັບ ການກໍ່ສ້າງ ພື້ນຖານໂຄງລ່າງ ດ້ານການໂທລະ ຄົມມະນາຄົມ, ກົນໄກປະຕູດຽວ ອາຊຽນ(ASW), ສັນຍາການບໍລິການການຄ້າຂອງອາຊຽນ(ATISA) ແລະ ອື່ນໆ. ຂະນະດຽວກັນນັ້ນ ຈະພິ ຈາລະນາ ບັນດາໂຄງການ ເພື່ອປູພື້ນຖານ ໃຫ້ເສດຖະກິດອາຊຽນ ໃນອະນາຄົດ. ໃນນັ້ນ ປະກອບດ້ວຍ ການສະໜັບສະໜູນ ວິສາຫະກິດ ຂະໜາດກາງ ແລະ ນ້ອຍ(MSEs), ສົ່ງເສີມການຄ້າ ແລະ ກວດກາຄວາມປອດໄພດ້ານສະບຽງອາຫານ./.